Diskussion:Waldshut-Tiengen - Alemannische Wikipedia

# Diskussion:Waldshut-Tiengen

### Us der alemannische Wikipedia, der freie Dialäkt-Enzyklopedy

Tschau zämme, ich bi die, wo dä Tegscht aglegt gha hät. Märci vielmols fürs iipasse i d Überschriftäschtruktur, säll war nämli miin Problem. Daß es jetz scho mit dä aktuelle Zahle für WT versäh wore isch, find i guet! Aber me sött bitte no 2, wenn it 3 Überschrifte drunter aalege, nämli Waldshuet, Duängä un Gurtwiil, un mii Gschribsel unter "Duängä" setze, wil Waldshuet hät sii eigeni Gschicht, un selli isch besser schriftlich dokchumentieret wiä die vo Duängä. - Adje, wenn i Ziit ha, schriib i viilicht no weng meh.

  Sali, du darfsch die Verbesserige gärn sälber vornee, schliesslig hesches jo gschriibe. Es isch e Wiki, trau di! --Dr Umschattig red mit mir 10:19, 2. Nov. 2007 (CET)

## [ändere] Witer gohts

Sali Umschattiger, merci für di freundliche Wort. Ich han hüt ä paar Näme aaglegt i dä Namensübersicht (ha nach "Waldshut" gsuecht un dänn ä Lischtä mit Ort im Landkreis WT gfunde). Vieles sin numme Ortsteil. Ich denk aber, daß me mängmol au eifach nachem Name suecht - dä Name sött aso i sonere Lischte scho uftauche. Weiß numme nit, ob mes it besser so mache sött, daß me ei Site mitem jetzige Ort hät und do druf als Unterkategorie dä Ortsteil, un entschprächend i dä Ortsnamenslischte de Ortsteilname, drunter "OT von XY [Link -> XY[Anker OT]]" als Link zu sellere Site. - Dialektkategorie däte mich au intressiere. D Waldshueter schwätze nämlich weng anderscht wiä d Duängemer; d Duängemer sin Chleggauer (meh Ähnlichkeit mit Schaffhuuse) un d Waldshueter Hotzewälder (meh Ähnlichkeit mit Laufeburg, Sägginge). Ich mein, s isch in Allemanniä jo normal, daß praktisch jedes Dörfle ä weng än eigene Dialekt hät; aber wa no fählt, sin so Zwischestufe zwische numme "Allemannisch" (des cha viil si) un "Duängemer Dütsch" (ganz lokal). Villicht so öbbis wie "hotzewälderisch" und "chleggauisch" (des -isch gfallt mer no nit recht) oder "wiisedälerisch" (so schwätze si in Lörrach s Wiisetal ufe, i cha desell Dialeggt aber it, die schwätze so langzoge). s isch aber schwär abzschätze, ob des dä Schprochwirkchlichkeit entschpricht, wal me dodäfür zimlich viil örtliche Dialeggt chenne müeßt. --84.190.187.34 21:06, 13. Nov. 2007 (CET)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech